text: Kinesisk besøg i Sønderborg
  06 august 2012 kl. 12.22
  Borgmester Aase Nyegaard, Sønderborg Kommune, tog mandag eftermiddag mod en kinesisk delegation fra den kinesiske Henan provins.
  Besøget udspringer af et samarbejde mellem Danfoss og en af byerne i provinsen, Jiyuan City, med 680.000 indbyggere om energibesparelser.
  Kineserne ønsker at studere økonomisk udvikling, energiforsyning og uddannelse i Sønderborg.
  - Det kinesiske besøg er med til at styrke de samarbejdsrelationer, som både virksomheder og kommune satser på at udbygge, understreger Aase Nyegaard.
  